AIŠKINAMASIS RAŠTAS

Dėl Molėtų rajono savivaldybės laikino pobūdžio viešųjų darbų, teikiančių socialinę naudą vietos bendruomenei, padedančių palaikyti ir (ar) plėtoti vietos bendruomenės socialinę infrastruktūrą, valstybinėms (valstybės perduotoms savivaldybėms) funkcijoms vykdyti 2016 metams sąrašo ir viešųjų darbų programos 2016 metams patvirtinimo

**Parengto tarybos sprendimo projekto tikslai ir uždaviniai**

Vadovaujantis Aktyvios darbo rinkos politikos priemonių įgyvendinimo sąlygų ir tvarkos aprašo, patvirtinto Lietuvos Respublikos socialinės apsaugos ir darbo ministro 2009 m. rugpjūčio 13 d. įsakymu Nr. A1-499 „Dėl Aktyvios darbo rinkos politikos priemonių įgyvendinimo sąlygų ir tvarkos aprašo patvirtinimo“, 67.1. ir 67.2. punktais savivaldybė, suderinusi su darbo birža, kiekvienais metais tvirtina viešųjų darbų, teikiančių socialinę naudą vietos bendruomenei, skirtų padėti palaikyti ir (ar) plėtoti vietos bendruomenės socialinę infrastruktūrą, sąrašą ir viešųjų darbų programą.

Viešųjų darbų programos tikslas - sudaryti galimybes bedarbiams, įspėtiems apie atleidimą iš darbo darbuotojams, bendrojo ugdymo mokyklų ir profesinio mokymo įstaigų mokiniams, aukštųjų mokyklų studentams, studijuojantiems pagal nuolatinės formos studijų programas jų atostogų metu, ekonominius sunkumus patiriančių įmonių darbuotojams, dirbantiems ne visą darbo laiką, taip pat kitiems į Utenos TDB Molėtų skyriaus apskaitą įtrauktiems, ieškantiems darbo asmenims, laikinai įsidarbinti, siekiant užsidirbti pragyvenimui būtinų lėšų. Programa rengiama ir tvirtinama pagal Utenos teritorinės darbo biržos pateiktą viešųjų darbų poreikį (darbo ieškančių asmenų skaičių, viešųjų darbų trukmę).

**Sprendimo priėmimo teisinis ir ekonominis – socialinis pagrindimas**

Lietuvos Respublikos vietos savivaldos įstatymo 7 straipsnio 18 punktas, 16 straipsnio 2 dalies 40 punktas ir 4 dalis, Lietuvos Respublikos užimtumo rėmimo įstatymo 5 straipsnio 1 dalies 4 punktas, 9 straipsnis, 28 straipsnio 3 ir 4 dalys, Aktyvios darbo rinkos politikos priemonių įgyvendinimo sąlygų ir tvarkos aprašo, patvirtinto Lietuvos Respublikos socialinės apsaugos ir darbo ministro 2009 m. rugpjūčio 13 d. įsakymu Nr. A1-499 „Dėl Aktyvios darbo rinkos politikos priemonių įgyvendinimo sąlygų ir tvarkos aprašo patvirtinimo“, 67.1. ir 67.2. punktai ir Utenos teritorinės darbo biržos 2015 m. lapkričio 5 d. raštas Nr. G-1493-(2.68.) „Dėl viešųjų darbų sąrašo 2016 m. suderinimo“.

**Galimos teigiamos ir neigiamos pasekmės priėmus siūlomą tarybos sprendimo projektą**

Ieškantys darbo asmenis galės laikinai įsidarbinti ir užsidirbti pragyvenimui būtinų lėšų.

**Priemonės sprendimui įgyvendinti**

Patvirtinti viešųjų darbų 2016 metams sąrašą ir viešųjų darbų programą.

**Lėšų poreikis ir jų šaltiniai (prireikus skaičiavimai ir išlaidų sąmatos)**

Valstybės biudžeto specialioji tikslinė dotacija, skiriama savivaldybės biudžetui valstybinėms (valstybės perduotoms savivaldybėms) darbo rinkos politikos priemonių ir gyventojų užimtumo funkcijoms vykdyti.

**Vykdytojas**, **vykdymo terminai**

Molėtų rajono savivaldybės administracija ir Utenos teritorinė darbo birža.

Vykdymo terminai – 1 metai.

Parengė

Statybos ir vietinio ūkio skyriaus vedėjas

Rimantas Šavelis